|  |
| --- |
| MERILA ZA OCENJEVANJE |

|  |
| --- |
| ŠOLSKO LETO 2015/2016 |

PREDMET: **DRUŽBOSLOVJE ZA OTROKE**

 PROGRAM:PREDŠOLSKA VZGOJA

 LETNIK: POKLICNI TEČAJ

UČITELJ: DARJA OGRIN

1. **SPLOŠNA IZHODIŠČA**

Pri ocenjevanju znanja se upoštevajo splošna merila in pravila, ki so opredeljena v Pravilniku o ocenjevanju znanja v srednjih šolah ([Uradni list RS, št. 60/2010 z dne 23. 7. 2010](http://www.uradni-list.si/1/index?edition=201060#!/Uradni-list-RS-st-60-2010-z-dne-23-7-2010)) in Pravila o ocenjevanju SVŠGL (objavljeni v spletni zbornici)

Dijaki so prvo šolsko uro seznanjeni s kriteriji ocenjevanja, obsegom učne snovi in cilji, ki naj bi jih dosegli.

1. **OBLIKE IN NAČINI OCENJEVANJA**

Pisno ocenjevanje znanja se izvaja z različnimi tipi nalog. Dijaki, ki so odsotni pri pisni nalogi, praviloma pišejo teste dodatno oz. po dogovoru s profesorjem lahko pridobijo tudi ustno oceno.

Ustno oceno dijaki pridobijo s seminarsko nalogo, ki vsebuje predstavitev priprave na dejavnost v vrtcu.

Dijaki, ki ne opravijo ali ne izdelajo dogovorjenih izdelkov so ocenjeni z negativno oceno.

1. **NAČRT OCENJEVANJA ZNANJA**

Pisno ocenjevanje znanja bo izvedeno enkrat. Dijaki bodo z datumom pisnega ocenjevanja seznanjeni prvo uro.

Datumi za seminarsko nalogo s predstavitvijo priprave na dejavnost v vrtcu bodo določeni pri uri pouka DZO, ko bodo razdeljeni naslovi.

1. **KRITERIJI IN OPISNA MERILA ZA OCENJEVANJE**

Kriteriji pisnega ocenjevanja so:

* od 50 do 62% za oceno zadostno (2)
* od 63 do 75% za oceno dobro (3)
* od 76 do 89 za oceno prav dobro (4)
* od 90 do 100 za oceno odlično (5)

Učitelj lahko po lastni presoji kriterij za dosego pozitivne ocene omili, če gre za težja poglavja.

Ocena je vezana na nivoje osvojenega znanja in stopnjo samostojnosti dijaka pri podajanju usvojenih znanj.

Učitelj upošteva pri pisni in ustni oceni obvladovanje podatkov, sposobnost reševanja problemov, nivo znanja in stopnjo razumevanja.

Pri pisnem ocenjevanju se preko različnih tipov vprašanj ocenjuje poznavanje učnih vsebin, razumevanje, interpretacija, zmožnost sinteze, vrednotenje zgodovinskih procesov, pojavov, dogodkov ter uporaba znanja z aktualizacijo.

Pri seminarski nalogi s pripravo na dejavnost se upoštevajo naslednji kriteriji.

Seminarska naloga je sestavljena iz dveh delov. Prvi del je namenjen strokovni razlagi določene teme. Drugi del pa iz priprave na dejavnost, kako torej to temo predstaviti otrokom.

Dijak bo svojo seminarsko nalogo predstavil v razredu. Predstavitev naj traja 10 minut. Naloga naj vsebuje power-point (ali prezi) predstavitev in vsaj dva izdelka za otroke (število je odvisno od zahtevnosti izdelka).

Seminarsko nalogo mora dijak oddati vsaj en teden pred datumom predstavitve. Če dijak želi, da že prej pregledam seminarsko nalogo in dodam popravke pa vsaj 14 dni pred datumom predstavitve.

*vsebina in zgradba prvega dela\**

|  |  |  |  |
| --- | --- | --- | --- |
| Referat je nepregleden, brez povezave nima prave celote. Ni bili oddan pravočasno.0 točk | Besedilo je povzeto samo po učbeniku. Uporabljeno premalo literature.2 točki | Besedilo je dokaj smiselno povezano, čeprav še ne deluje enotno.3 točke | Besedilo je smiselno povezano. Izdelek je pregleden. Izražanje je jedrnato. Naloga ima svojo zgradbo.5 točk |

*slikovno gradivo v obeh delih referata\**

|  |  |  |
| --- | --- | --- |
| Naloga ne vsebuje slikovnega gradiva.0 točk | Slikovno gradivo je skromno, brez komentarjev.2 točki | Slikovno gradivo je skrbno izbrano. Opremljeno je z naslovi in komentarji.4 točke |

*oprema referata\**

|  |  |
| --- | --- |
| Referat nima naslovnice, literatura ni navedena.0 točk | Naslovnica je izdelana (ime šole, naslov referata, avtorja, datum). Literatura je navedena.1 točka |

*vsebina drugega dela\**

|  |  |  |  |
| --- | --- | --- | --- |
| Vsebina je zelo skromna, le delno ustreza naslovu.0 točk | Vsebina je skromna, Zamisli , ideje , izdelki so slabo izbrani in izdelani.2 točki | Vsebina je dokaj dobra, Zamisli, ideje, izdelki so zanimivi, vendar jih je premalo in niso izdelani. 3 točke | Vsebina je dobra, Zamisli, ideje , izdelki so zanimivi. in so dobro izdelani.(število izdelkov je odvisno od zahtevnosti!)5 točk |

***pisna priprava na dejavnost***

|  |  |
| --- | --- |
| DIDAKTIČNI ELEMENTI PRIPRAVE |  |
| starost otrok in upoštevanje razvojne značilnosti (npr. intelektualni, socialni, moralni, gibalni, jezikovni razvoj) | 2/ |
| trajanje dejavnosti in predvideni čas izvedbe | 1/ |
| globalni cilji/cilji | 1/ |
| cilji (etapni, posebni) | 2/ |
| metode dela | 2/ |
| oblike dela | 1/ |
| novi pojmi | 1/ |
| pripomočki | 1/ |
| prostor | 1/ |
| povezovanje z drugimi področji (jezik, gibanje, umetnost) | 3/ |
| VSEBINSKI DEL |  |
| členitev na tri dele in vsebina vsakega dela (uvodna motivacija, osrednji del, zaključek) | 3/ |
| jasna in razumljiva predstavitev poteka dejavnosti | 3/ |
| izdelki | 4/ |
| skupaj točk pri pisni pripravi na dejavnost | 25/ |

*predstavitev referata\**

|  |  |  |  |
| --- | --- | --- | --- |
| Nastop je slab, dijak ves čas bere z lista.0 točk | Nastop je povprečen, dijaka ne motivirata publike.2 točki | Predstavitev je solidna.Manjka rdeča nit.Dijak si delno pomaga z listom.3 točke | Nastop je zelo dober, dijak govori povezano in smiselno, brez pomoči lista.5 točk |

Dijak, ki ne odda seminarske naloge s pripravo na dejavnost je pri vseh kriterijih ocenjen z = točkami, kar je negativna ocena.

kriterij 45 točk

|  |  |  |
| --- | --- | --- |
| odl.5 | 89% | 40 T |
| pdb.4 | 76% | 34 T |
| db.3 | 63% | 28, 5 T |
| zd.2 | 50% | 22, 5 T |

 **Kršitve pravil pri ocenjevanju znanja in ukrepi**

Če profesor ugotovi, da dijak pri pisanju pisnega ali pri drugi obliki ocenjevanja znanja poseduje nedovoljene pripomočke ali da dijak prepisuje, izdelek oz. druge oblike ocenjevanja, kjer je dijak goljufal, oceni z negativno oceno.

1. **POPRAVLJANJE OCEN MED POUKOM**

Negativne ocene popravljajo dijaki ustno ali pisno, glede na presojo profesorja. Dijak popravlja snov določenega ocenjevalnega obdobja oziroma vsa tista poglavja, ki so bila ocenjena negativno. Če ima dijak negativno ocenjeno seminarsko nalogo, ponovno naredi seminarsko nalogo.

**6. OBLIKOVANJE ZAKLJUČNE OCENE**

Pri oblikovanju zaključne ocene so upoštevane vse pridobljene ocene. Dijak je pozitivno ocenjen, če ima pozitivno oceno iz snovi in seminarske naloge s pripravo na dejavnost v vrtcu.

1. **IZVEDBA POPRAVNIH, PREDMETNIH, DOPOLNILNIH IZPITOV**

Dijaki lahko opravljajo: predmetne, dopolnilne in popravne izpite.

 Predmetni izpit

Predmetni izpit opravlja dijak, ki hitreje napreduje, izboljšuje končno oceno ali se želi vpisati v drug izobraževalni program. Izpit opravlja pisno in ustno, pri ustnem delu predstavi seminarsko nalogo s pripravo na dejavnost v vrtcu.

Dopolnilni izpit

Dopolnilni izpit opravlja dijak, ki do zaključka pouka ni bil ocenjen. Dopolnilni izpit lahko opravlja do začetka opravljanja zaključka izobraževanja. Izpit opravlja pisno in ustno, kjer predstavi seminarsko nalogo s pripravo na dejavnost v vrtcu.

Popravni izpit

Popravni izpit opravlja dijak, če ima ob koncu pouka zaključeno nezadostno oceno. Izpit opravlja pisno in ustno, kjer predstavi seminarsko nalogo s pripravo na dejavnost v vrtcu.